гаври за Къдрави
МИГОВЕ ОТ ЖИВОТА НА ЕДНА ЖЕНА:

1. Купува си страхотна рокля, “направо уникална” 
2. Купува си обувки, които отиват на роклята, “направо уникални” 
3. Никога не носи роклята и обувките, защото с дънки и маратонки ѝ е много по-удобно 
4. Ако косата ѝ е права – решава да я накъдри. Ако е къдрава – да я изправи. 
5. Пуска дълга коса. Подстригва я късо. Разплаква се – с дълга коса ѝ отиваше повече. 
6. С месеци чака да ѝ пораснат дълги нокти. Един от тях лекичко се отчупва. Опитва се внимателно да го изпили. Изнервя се и отрязва всички. Разплаква се. С дълги нокти ѝ отиваше повече 
7. Нарочно слуша тъжни балади. Изпада в самосъжаление колко е нещастна. Разплаква се. 
8. Започва диета. Две седмици гладува като куче. После внезапно изтрещява, купува си цяла торта и я изяжда. За да се оправдае, няколко пъти си повтаря клишето “важното е аз да се харесвам”. Не успява да повярва в тая самозаблуда и се разплаква. 
9. Скарва се с гаджето си. Чака го да ѝ се обади. Той не ѝ се обажда. Тя се обижда. 
10. Блокира го. Разблокира го. Блокира го. Разблокира го. 
11. Чака го да ѝ се извини.  
12. Научава, че той изобщо не е разбрал, че тя му се е обидила. 
13 Обижда му се още повече.  
14. Уговаря си среща с приятелка. Няколко пъти изрично я помолва да не закъснява за срещата. 
15. Закъснява за срещата с един час.